b'\n_START_ARTICLE_\nMandilion\n_START_PARAGRAPH_\nMandilion, poznat i kao Sveti Mandilion (starogr\xc4\x8dki \xce\x86\xce\xb3\xce\xb9\xce\xbf\xce\xbd \xce\x9c\xce\xb1\xce\xbd\xce\xb4\xcf\x8d\xce\xbb\xce\xb9\xce\xbf\xce\xbd) naziv je za platno na kome se, prema predaji, u gradu Edesi \xc4\x8dudesno pojavio Isusov lik i koji je predstavljao prvu ikonu u povijesti kr\xc5\xa1\xc4\x87anstva, odnosno model za kasnije prikazivanje Isusa._NEWLINE_Legenda se ve\xc5\xbee uz kralja Abgara koji je obolio te pismom zamolio Isusa da ga do\xc4\x91e osobno izlije\xc4\x8diti. Isus mu je odgovorio da ne\xc4\x87e osobno do\xc4\x87i, ali da \xc4\x87e ga umjesto toga posjetiti neki od njegovih u\xc4\x8denika. Prema Euzebiju iz Cezareje, taj apostol je bio Tadej iz Edese koji je sa sobom donio Isusove rije\xc4\x8di od kojih je kralj \xc4\x8dudesno ozdravio. U sirijskoj knjizi Nauk Addaijev se umjesto Tadeja i pisma pojavljuje kraljev glasnik Ananija koji je na platnu naslikao Isusov lik._NEWLINE_Oko godine 600. bizantski u\xc4\x8denjak Evagrije Skolastik je spominjao Isusov prikaz na "bo\xc5\xbeanskom platnu" koje su gra\xc4\x91ani rabili za uspje\xc5\xa1nu obranu od Perzijanaca u doba opsade 544. U 10. stolje\xc4\x87u su bizantski carevi Mandilion prebacili u Carigrad. Tamo su ga, padom Carigrada 1204. godine, zaplijenili kri\xc5\xbeari, da bi se poslije pojavila kao relikvija u zbirci kralja francuskog kralja Luja IX. Svaki trag joj se gubi za vrijeme francuske revolucije._NEWLINE_Pravoslavne crkve slave ovu ikonu 16. kolovoza._NEWLINE_Mandilion se vezuje uz Torinsko platno.'